**Ministru kabineta rīkojuma projekta “Par Juri Kanelu” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts “Par Juri Kanelu” (turpmāk – projekts) izstrādāts saskaņā ar Augstskolu likuma 17.panta septītajā daļā noteikto, ka, ja rektors pēc paša vēlēšanās beidz pildīt amatu pirms termiņa beigām, Ministru kabinets ieceļ augstskolas dibinātāja izvirzītu rektora vietas izpildītāju, kas pilda rektora pienākumus līdz jaunievēlētā rektora apstiprināšanai. |
| 2. |  Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2014.gada 22.oktobra rīkojumu Nr.592 “Par Igoru Grauru” par akciju sabiedrības “Transporta un sakaru institūts” (turpmāk – augstskola) rektoru apstiprināts Igors Graurs. Saskaņā ar augstskolas Satversmes, kas apstiprināta ar Ministru kabineta 2003.gada 23.aprīļa rīkojumu Nr.238 “Par Transporta un sakaru institūta Satversmes apstiprināšanu”, 17.punktu rektoru ievēl uz pieciem gadiem. Augstskola ar 2016.gada 3.oktobra vēstuli Nr.01-20.1/876 informējusi Izglītības un zinātnes ministriju, ka augstskolas rektors Igors Graurs pēc paša vēlēšanās ir beidzis pildīt rektora amatu pirms termiņa beigām, līdz ar to tiek lūgts iecelt rektora vietas izpildītāju.Augstskolas oficiālajā tīmekļa vietnē nav izvietota informācija par jauna rektora vēlēšanām, kā arī nav izsludināta pieteikšanās uz vakanto rektora amatu.Saskaņā ar Augstskolu likuma 17.panta pirmo daļu rektors ir augstskolas augstākā amatpersona, kas īsteno augstskolas vispārējo administratīvo vadību un bez īpaša pilnvarojuma pārstāv augstskolu. Rektors veic Augstskolu likuma 17.1pantā uzskaitītās funkcijas. Augstskolas rektors atbild par augstskolas darbības atbilstību normatīvo aktu prasībām. Augstskolas rektors paraksta augstākās izglītības diplomus, sadarbības līgumus un visa veida administratīvos rīkojumus un dokumentus (piemēram, par algu izmaksu un nodokļu nomaksu), līdz ar to augstskolas darbības nepārtrauktai nodrošināšanai ir nepieciešams rektors. Ja rektors kaut kādu iemeslu dēļ pārtrauc pildīt rektora amata pienākumus pirms termiņa, augstskolas darbības nodrošināšanai ir nepieciešams iecelt rektora vietas izpildītāju līdz jauna rektora ievēlēšanai.Ņemot vērā minēto un lai nodrošinātu augstskolas darbības nepārtrauktību, nepieciešams iecelt augstskolas rektora vietas izpildītāju.Saskaņā ar Jura Kanela dzīves gājumā (CV) norādīto, viņš šobrīd ieņem valsts akciju sabiedrības “Starptautiskā lidosta “Rīga”” (turpmāk – lidosta) padomes priekšsēdētāja amatu. Likuma “Par interešu konflikta novēršanu valsts amatpersonu darbībā” (turpmāk – Likums) 4.panta pirmās daļas 18.punkts nosaka, ka valsts amatpersonas ir publiskas personas kapitālsabiedrības padomes loceklis. Ņemot vērā minēto, secināms, ka Juris Kanels lidostā ieņem valsts amatpersonas amatu.Rektora vietas izpildītājs tiek iecelts amatā ar Ministru kabineta rīkojumu un saskaņā ar Likuma 4.panta trešo daļu ir valsts amatpersona. No Likuma 7.panta neizriet speciālie valsts amatpersonas amata savienošanas ierobežojumi, kas attiecināmi uz Likuma 4.panta trešajā daļā paredzētajām valsts amatpersonām, līdz ar to Juris Kanels, ieņemot rektora vietas izpildītāja amatu, var ieņemt citus amatus, ievērojot Likuma 6.pantā noteiktos vispārējos valsts amatpersonu amata savienošanas ierobežojumus. |
| 3. | Projekta izstrādē iesaistītās institūcijas | Izglītības un zinātnes ministrija. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Projekta izpildē būs iesaistīta augstskola. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas II, III, IV, V un VI sadaļa – projekts šo jomu neskar.*

Izglītības un zinātnes ministrs Kārlis Šadurskis

Valsts sekretāre Līga Lejiņa

22.11.2016.

516

L.Upīte, 67047816

Linda.Upite@izm.gov.lv